Oficiālais Vēstnesis 140 E , 09/06/2005 Lpp. 0159 - 0161



P6_TA(2004)0014 CITES konvencija Eiropas Parlamenta Rezolūcija par ES stratēģiskajiem uzdevumiem Konvencijas par starptautisko tirdzniecību ar apdraudēto savvaļas sugu dzīvniekiem un augiem (CITES) Līgumslēdzēju pušu konferences 13. sanāksmei Eiropas Parlaments, - ņemot vērā, ka 2004. gada 2.- 14. oktobrī Bangkokā Taizemē notiks Konvencijas par starptautisko tirdzniecību ar apdraudēto savvaļas sugu dzīvniekiem un augiem (CITES) Līgumslēdzēju pušu konferences (LpK) 13. sanāksme, - ņemot vērā Reglamenta 108. panta 5. punktu, A. tā kā CITES pašlaik ir plašākā spēkā esošā globālā vienošanās par dzīvās dabas aizsardzību, kura novērš pārāk intensīvu starptautisko tirdzniecību ar savvaļas dzīvnieku un augu sugām un kurai ir pievienojušās 166 Konvencijas līgumslēdzējas puses, tostarp 25 ES dalībvalstis, B. tā kā Zemes bioloģiskās daudzveidības samazināšanās galvenie cēloņi ir dabas resursu patēriņš cilvēku vajadzībām, dzīvotņu iznīcināšana, klimata izmaiņas, savvaļas sugu pārmērīga izmantošana un nelegāla tirdzniecība ar savvaļas dzīvniekiem un augiem, C. tā kā sabiedrības informētība patēriņa valstīs vienmēr ir bijusi un paliek būtisks faktors, lai kontrolētu malumedniecību un nelegālu starptautisku tirdzniecību ar apdraudēto savvaļas sugu dzīvniekiem un augiem, D. tā kā CITES ir papildarguments Pārtikas un lauksaimniecības organizācijai (PLO), kā arī citām zivsaimniecības struktūrām, lai aizsargātu jūras zivju sugas, ko var apdraudēt starptautiskā tirdzniecība, E. tā kā Starptautiskā vaļu medību komisija (SVMK), ko CITES atzīst par struktūru, kura ir pilnvarota reglamentēt vaļu resursu aizsardzību un apsaimniekošanu, ir izsludinājusi pasaules mēroga moratoriju vaļu medībām komerciālos nolūkos, F. tā kā Savvaļas dzīvnieku migrējošo sugu aizsardzības konvencija savā I un II pielikumā ir iekļāvusi balto haizivju sugu (Carcharodon carcharias);tā kā Austrālija 2001. gadā ir šo sugu iekļāvusi CITES III pielikumā, attiecinot izņēmumus uz Norvēģiju un Japānu, un tā kā Starptautiskā dabas un dabas resursu saglabāšanas savienība (IUCN) ir iekļāvusi to kā mazaizsargātu sugu IUCN apdraudēto sugu Sarkanajā grāmatā jau kopš 1996.gada, G. tā kā pretēji Eiropas Parlamenta 2002. gada 24. oktobrī pieņemtajā rezolūcijā par Konvencijas par starptautisko tirdzniecību ar apdraudēto savvaļas sugu dzīvniekiem un augiem (CITES) [1] iekļautajam ieteikumam Līgumslēdzēju pušu konferences (LpK) 12. sanāksmē apstiprināja priekšlikumu atļaut tirdzniecību ar ziloņkaulu Botsvānā, Namībijā un Dienvidāfrikā; tomēr šajā lēmumā ietvertie nosacījumi 12. LpK sanāksmē noteiktajā termiņā nav izpildīti, 1. aicina Eiropas Komisiju un dalībvalstis visos savos lēmumos par darba dokumentiem un priekšlikumiem par iekļaušanu sarakstos izmantot piesardzības principu kā galveno principu; 2. aicina Eiropas Komisiju un dalībvalstis nodrošināt, ka lēmumi, kas vērsti uz ciešāku sadarbību starp CITES un pārējām ar bioloģisko daudzveidību saistītām konvencijām, neapdraud CITES globālās aizsardzības nolīguma raksturu un tajā ietvertos stingros aizsardzības pasākumus; 3. asi iebilst pret aizklātās balsošanas izmantošanu un izsaka sarūgtinājumu par to, ka CITES pastāvīgā komiteja neierosināja aizliegt aizklāto balsošanu, pieņemot ar Konvenciju saistītus lēmumus; 4. atzinīgi vērtē Kenijas priekšlikumus jebkādai ziloņkaula tirdzniecībai noteikt 20 gadu moratoriju, ko atbalsta arī 12 Centrālās Āfrikas un Rietumāfrikas ziloņu areāla valstis un kas ļautu starptautiskajai sabiedrībai diskusijās uzmanību pievērst nevis ziloņkaula tirdzniecībai, bet reālām problēmām, kas apdraud ziloņus, to dzīvotnes un cilvēku iztiku; mudina Komisiju un dalībvalstis atbalstīt šos priekšlikumus; 5. atzinīgi vērtē Austrālijas priekšlikumu iekļaut baltās haizivis CITES II pielikumā, nosakot tām nulles kvotu; uzskata, ka atbilstīgi piesardzības principam jānosaka nulles kvota līdz brīdim, kad būs pietiekami daudz datu par sugas aizsardzības statusu, kas dod pamatu citas kvotas noteikšanai; 6. atbilstīgi Komisijas priekšlikumam par līgumslēdzēju pušu 13. LpK sanāksmei piešķiramajām pilnvarām atbalsta: - ieteikumus attiecībā uz dzīvnieku nelegālu medīšanu, kā arī lielo pērtiķu aizsardzību un tirdzniecību; - kupraino heilinu (napoleonu) sugas (Cheilinus undulatus) iekļaušanu CITES II pielikumā; - Vidusjūras ēdamgliemeņu sugas (Lithophaga lithophaga) iekļaušanu CITES II pielikumā; - ieteikumu par saigu sugas (Saiga tatarica) saglabāšanu; - Āzijas saldūdens bruņurupuču iekļaušanu CITES II pielikumā; - ramīna (tropu cietkoksnes) pārvietošanu no CITES III pielikuma uz II pielikumu; 7. turklāt mudina Eiropas Komisiju un dalībvalstis atbalstīt: - Āfrikas lauvas pārvietošanu no CITES II pielikuma uz I pielikumu; - Iravadi delfīna sugas (Orcaella brevirostris) pārvietošanu no CITES II pielikuma uz I pielikumu; - priekšlikumus par Madagaskarā un Kenijā dzīvojošo endēmisko rāpuļu sugu iekļaušanu aizsargājamo sugu sarakstos; 8. mudina Eiropas Komisiju un dalībvalstis noraidīt: - priekšlikumu, ka SVMK nav CITES lēmumu kompetencē; - ierosināto saprašanās memorandu starp CITES un PLO; - grozījumu melno degunradžu (Diceros bicornis michgeli) un leopardu (Panthera pardus) eksporta kvotās Namībijai un Dienvidāfrikai, atļaujot tām tirgoties ar dzīviem dzīvniekiem un medību trofejām; - grozījumu par Namībijas un Dienvidāfrikas ziloņu populāciju iekļaušanu CITES II pielikumā, atļaujot komerctirdzniecību ar precēm no ziloņkaula, ādas un spalvām; - trīs mazo joslvaļu (Balaenoptera acutorostrata) populāciju pārvietošanu no CITES I pielikuma uz II pielikumu; - Svazilendā dzīvojošo balto degunradžu (Ceratotherium simum) populācijas pārvietošanu no CITES I pielikuma uz II pielikumu, atļaujot tirgoties ar dzīviem dzīvniekiem un medību trofejām; 9. aicina Eiropas Komisiju un dalībvalstis stiprināt starptautisko sadarbību CITES īstenošanā, nodrošinot papildu stimulus un finansiālo atbalstu, it īpaši apmācībai un tehniskajai palīdzībai apdraudēto sugu noteikšanas un īstenošanas pasākumu jomā; 10. atgādina, ka Eiropas Savienība ir viena no lielākajiem nelegālās savvaļas dzīvnieku un augu tirdzniecības tirgiem un ka Konvenciju visās dalībvalstīs neievēro vienādi, aicina Komisiju un dalībvalstis pastiprināti koordinēt toīstenošanas centienus attiecībā uz ES tiesību aktiem par tirdzniecību ar savvaļas dzīvniekiem un augiem; 11. mudina tās līgumslēdzējas puses, kas ir pievienojušās CITES, bet nav ratificējušas Gaborones grozījumu, ratificēt šo grozījumu, tādējādi ļaujot Eiropas Kopienai kļūt par CITES līguma dalībvalsti; 12. uzdod tā priekšsēdētājam nosūtīt šo rezolūciju Padomei, Komisijai, CITES līgumslēdzējām pusēm un CITES sekretariātam. [1] 1 OV C 300 E, 11.12.2003, 621.lpp. --------------------------------------------------